**โครงการ** โครงการปฐมวัยน้อมนำหลักปรัชญาเศรษฐกิจพอเพียง

**ยุทธศาสตร์ สพฐ.** ข้อที่ 1 การพัฒนาคุณภาพผู้เรียนในระดับการศึกษาขั้นพื้นฐาน

**กลยุทธ์ สพฐ.** ข้อที่ 1 เสริมสร้างความเข้มแข็งให้กับการพัฒนาผู้เรียนอย่างมีคุณภาพ

**แผนงาน** บริหารงานทั่วไป

**ชื่อผู้รับผิดชอบโครงการ** 1. นางสาวกฤตพร ศรีทอง

 2. นางสุขสิริ เทียนมนต์

 3. นางสาวรมิดา เลิศวัลลภาชัย

 4. นางวีรวัลย์ ไผ่สมบูรณ์

 5. นางเยาวลักษณ์ จอมทอง

 6. นางสาวภัทรนันท์ เขียวขำ

 7. นางสาวสุภาพร โตเพชร

 8. นางสาวช่อฟ้า ทองอนันต์

 9. นางสาวสุนันทา ศรีอนันต์

 10.นางสาวพรพรรณ กรังพาณิช

 11.นางสาวสิริวิมล ใหม่บุญญา

 12. นางสาววนิดา ทรัพย์เลิศ

 13. นางสาวรัตติกาล โหนา

 14. นางสาวนิตยา บัวขาว

 15. นางสาวฑิฆัมพร น่วมเงิน

**ลักษณะโครงการ**  □ ต่อเนื่อง ☑ ใหม่

**ระยะเวลาดำเนินการ** วันเริ่มต้น 1 เมษายน 2562 - วันสิ้นสุด 31 มีนาคม 2563

****

**1. หลักการและเหตุผล**

เศรษฐกิจพอเพียง เป็นปรัชญาที่พระบาทสมเด็จพระเจ้าอยู่หัว ทรงมีพระราชดำรัสชี้แนะแนวทางการดำเนินชีวิตแก่พสกนิกรชาวไทย ให้มีการพัฒนาตนตามหลักปรัชญาเศรษฐกิจพอเพียง ซึ่งตั้งอยู่บนพื้นฐานของทางสายกลางและความไม่ประมาท โดยยึดหลักตามแนวทาง 3 ห่วง คือ ความพอประมาณ ความมีเหตุผล การสร้างภูมิคุ้มกันที่ดีในตัว ตลอดจนใช้ 2 เงื่อนไข คือ ความรู้ ความรอบคอบ และคุณธรรม มาประกอบการวางแผน การตัดสินใจ และการกระทำต่าง ๆ ที่ต้องยึดตามหลักดังกล่าว

กระทรวงศึกษาธิการ ได้ประกาศนโยบายเร่งรัดการปฏิรูปการศึกษา โดยให้ผู้เรียนมีความรู้ควบคู่คุณธรรม สร้างความตระหนักสำนึกในคุณค่าของหลักปรัชญาเศรษฐกิจพอเพียง โรงเรียนจึงได้เล็งเห็นถึงความสำคัญการพัฒนาผู้เรียนปฐมวัยให้มีความรู้ความเข้าใจพื้นฐาน ผ่านประสบการณ์กิจกรรมที่หลากหลาย และส่งเสริมความคิดรวบยอดที่ให้ผู้เรียนมีค่านิยมในการดำเนินชีวิตอย่างพอเพียงขั้นพื้นฐานที่สามารถฝึกปฏิบัติได้ตามหลักปรัชญาเศรษฐกิจพอเพียง จึงน้อมนำเอาหลักการของปรัชญาของเศรษฐกิจพอเพียง มาจัดทำโครงการ “ปฐมวัยน้อมนำหลักปรัชญาเศรษฐกิจพอเพียง”

**2. ความหมายและขอบข่ายของโครงการ**

ปฐมวัยน้อมนำหลักปรัชญาเศรษฐกิจพอเพียง หมายถึง การน้อมนำเอาหลักการของปรัชญาของเศรษฐกิจพอเพียง ของพระบาทสมเด็จพระเจ้าอยู่หัว มาประยุกต์ใช้ เพื่อการพัฒนาที่สมดุลและยั่งยืน พร้อมรับต่อการเปลี่ยนแปลงในทุกด้าน ทั้งด้านเศรษฐกิจ สังคม สิ่งแวดล้อม ความรู้ และเทคโนโลยี

 ขอบข่าย คือการนำคุณลักษณะหลักการของเศรษฐกิจพอเพียง 3 ห่วง 2 เงื่อนไข มาประยุกต์ใช้กับนักเรียนโรงเรียนบ้านจอมบึง (วาปีพร้อมประชาศึกษา) ตั้งแต่ชั้นอนุบาลปีที่ 1 ถึงชั้นอนุบาลปีที่ 3

**3. วัตถุประสงค์**

 3.1 เพื่อให้นักเรียนนำแนวทางหลักปรัชญาเศรษฐกิจพอเพียงไปใช้ในชีวิตประจำวันได้ตามศักยภาพ

เหมาะสมตามวัย

 3.2 เพื่อสร้างความภาคภูมิใจในคุณค่าของวัฒนธรรม ค่านิยม เอกลักษณ์ความเป็นไทย อยู่ร่วมกับผู้อื่น อย่างเอื้อเฟื้อเผื่อแผ่ รู้จักแบ่งปัน ไม่เบียดเบียนผู้อื่น

 3.3 เพื่อให้นักเรียนมีวิธีประหยัด รู้จักใช้วัสดุ สิ่งของ ทรัพยากรอย่างพอเพียง

 3.4 เพื่อให้นักเรียนมีความตระหนัก มีจิตสำนึก รักธรรมชาติและสิ่งแวดล้อม

**4. เป้าหมาย/ผลผลิต**

4.1 ด้านปริมาณ

 1) นักเรียนชั้นอนุบาลปีที่ 1-3 ร้อยละ 95 เข้าร่วมกิจกรรมเรียนรู้เกี่ยวกับเกษตรพอเพียงพื้นฐาน สามารถนำไปปรับใช้ดำรงตนในชีวิตประจำวันได้เหมาะสมตามวัย

 2) นักเรียนชั้นอนุบาลปีที่ 1–3 ร้อยละ 95 รักธรรมชาติ ใช้ทรัพยากรคุ้มค่า ในเบื้องต้นตามศักยภาพ

4.2 ด้านคุณภาพ

 1) ครูทุกคนน้อมนำหลักปรัชญาของเศรษฐกิจพอเพียงไปใช้สอดแทรกในการจัด

ประสบการณ์ให้กับนักเรียนทุกหน่วยการเรียนรู้

 2) นักเรียนทุกคน มีความรู้ความเข้าใจการดำเนินชีวิตแบบพอเพียงขั้นพื้นฐานเหมาะสม

ตามวัย

**5. แผนปฏิบัติงาน**

|  |  |  |  |  |  |
| --- | --- | --- | --- | --- | --- |
| **ที่** | **กิจกรรม /****ขั้นตอนการปฏิบัติ** | **ขั้นตอนการปฏิบัติงาน** | **ระยะเวลา****วันเริ่มต้น -สิ้นสุด** | **ค่าใช้จ่าย****(บาท)** | **ผู้รับผิดชอบ** |
| 1. | วางแผนการดำเนินกิจกรรม  | - ประชุมชี้แจงครูและผู้ปกครอง- แต่งตั้งคณะกรรมการบริหารโครงการ |  พ.ค.62 | - | - ผู้บริหาร- คณะครูปฐมวัย |
| 2. | ดำเนินการ 1) กิจกรรมที่ 1 ประดิษฐ์ของเล่นของใช้จากวัสดุธรรมชาติและเศษวัสดุ | - ประดิษฐ์ของเล่นของใช้จากถุงนมและเศษวัสดุอื่น ๆ - เปเปอร์มาเช่ร์  | เม.ย. 60 | 1,000 | นางสาวกฤตพร ศรีทองและคณะครูปฐมวัย |
| 2) กิจกรรมที่ 2 หนูน้อยเกษตรพอเพียง | - จัดประสบการณ์การปลูกพืชสมุนไพรต่างๆและปลูกผักสวนครัว  | พ.ค. 60 | 1,000 | นางสาวกฤตพร ศรีทองและคณะครูปฐมวัย |
| 3) กิจกรรมที่ 3 ตลาดนัดพอเพียง | - จัดประสบการณ์การแปรรูปผลผลิต- จัดตลาดนัดพอเพียง ภาคเรียนละ 1 ครั้ง | ก.ย. 62และ ก.พ. 63 | 1,000 | นางสาวกฤตพร ศรีทองและคณะครูปฐมวัย |
| 3. | การประเมินผลตามโครงการ  | - นิเทศ ติดตามผลโครงการ ตรวจสอบแหล่งเรียนรู้และสรุปปัญหา อุปสรรค แนวทางแก้ปัญหาพัฒนาผู้เรียน | มี.ค. 63 | - | นางสาวกฤตพร ศรีทองและคณะครูปฐมวัย |
| 4. | สรุปรายงานผลการดำเนินงานตามโครงการ | นำปัญหาและอุปสรรคที่เกิดขึ้นรายงานเป็นข้อมูลเพื่อแก้ไขในการดำเนินงานต่อไป | มี.ค. 63 | - | นางสาวกฤตพร ศรีทองและคณะครูปฐมวัย |
| รวม |  |  | 3,000 |  |

(ขอถัวจ่ายเท่าที่จ่ายจริงทุกประการ)

**6. ทรัพยากรโครงการ**

|  |  |
| --- | --- |
| **ทรัพยากรโครงการ** | **งบประมาณ** |
| จำนวนคน จำแนกตามลักษณะงาน - ครูประจำชั้นอนุบาลปีที่ 1-3 จำนวน 15 คน  - นักเรียนชั้นอนุบาลปีที่ 1-3 จำนวน 455 คนวัสดุ/อุปกรณ์ - วัสดุและอุปกรณ์จัดกิจกรรม 3,000 บาท **รวมทั้งสิ้น 3,000 บาท** | แหล่งงบประมาณ จำนวนเงินเงินอุดหนุน 3,000 บาท  **รวมทั้งสิ้น 3,000 บาท** |

**7. การประเมินผล**

|  |  |  |  |
| --- | --- | --- | --- |
| **ที่** | **ตัวชี้วัดความสำเร็จ** | **วิธีการวัดผลและประเมินผล** | **เครื่องมือที่ใช้วัดและประเมินผล** |
| 1. | เชิงปริมาณ1) นักเรียนชั้นอนุบาลปีที่ 1-3 ร้อยละ 95 เข้าร่วมกิจกรรมเรียนรู้เกี่ยวกับเกษตรพอเพียงพื้นฐาน สามารถนำไปปรับใช้ดำรงตนในชีวิตประจำวันได้เหมาะสมตามวัย | - การสังเกต | - แบบสังเกต |
|  | 2) นักเรียนชั้นอนุบาลปีที่ 1–3 ร้อยละ 95 รักธรรมชาติ ใช้ทรัพยากรคุ้มค่า ในเบื้องต้นตามศักยภาพ | - การสังเกต | - แบบสังเกต |
| 2. | เชิงคุณภาพ1) ครูทุกคนน้อมนำหลักปรัชญา เศรษฐกิจพอเพียงไปใช้ สอดแทรกในการจัด ประสบการณ์ให้กับนักเรียน ทุกหน่วยการเรียนรู้ | - การสังเกต- การสอบถาม | - แบบสังเกต- แบบสอบถาม |
| 2) นักเรียนทุกคน มีความรู้ความเข้าใจการดำเนินชีวิตแบบพอเพียงขั้นพื้นฐานเหมาะสมตามวัย | - การสังเกต- การสอบถาม | - แบบสังเกต- แบบสอบถาม |

**8. ผลที่คาดว่าจะได้รับ**

8.1 นักเรียนมีความรู้ความเข้าใจหลักปรัชญาของเศรษฐกิจพอเพียงเต็มตามศักยภาพ

8.2 นักเรียนสามารถนำไปปรับใช้ในการดำรงชีวิตประจำวันและเป็นพื้นฐานการประหยัด ใช้วัสดุ สิ่งของ ทรัพยากรอย่างพอเพียง

 **ผู้เสนอโครงการ ผู้ให้ความเห็นชอบโครงการ ผู้อนุมัติโครงการ**

**ลงชื่อ**........................................... **ลงชื่อ**........................................... **ลงชื่อ** .....................................

 **(นางสาวกฤตพร ศรีทอง) (นายวิโรจน์ ธรรมวิมุตติ) (นายสุรีย์ อมาตยพงศ์)**

 **ครูชำนาญการ ประธานกรรมการสถานศึกษาขั้นพื้นฐาน ผู้บริหารสถานศึกษา**